Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi likumā “Par valsts sociālo apdrošināšanu”**

***(Nr.385/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi****(10)** | **Ministru kabineta atzinums** | **Komisijas atzinums** |
|  | Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 199., 200. nr.; 2010, 94., 131., 205. nr.; 2011, 117., 202. nr.; 2012, 6. nr.; 2013, 232. nr.; 2014, 63., 257. nr.; 2015, 60. nr.) šādus grozījumus: |  |  |  |  |
| **5.pants. Sociāli apdrošināmās personas**(31) Brīvprātīgi pensiju apdrošināšanai Ministru kabineta noteiktajā kārtībā var pievienoties personas, kuras maksā sezonas laukstrādnieku ienākuma nodokli. | 1.  5. pantā:papildināt pantu ar 3.2 daļu šādā redakcijā:"(32) Brīvprātīgi sociālajai apdrošināšanai var pievienoties mikrouzņē­muma darbinieks, reizi mēnesī veicot sociālās apdrošināšanas iemaksas no brīvi izraudzīta objekta, kas nepārsniedz Ministru kabineta noteiktās minimālās mēneša darba algas apmēru.";  |  |  |  |  |
| (6) Mikrouzņēmuma darbinieki, izņemot šā likuma 1.panta 2.punkta “l” apakšpunktā minētos darba ņēmējus, ir sociāli apdrošināmi saskaņā ar Mikrouzņēmumu nodokļa likumu. | izslēgt sesto daļu. |  |  |  |  |
| **6.pants. Obligāti sociāli apdrošināmās personas atbilstoši to nodarbinātībai, vecumam, veselības stāvoklim un sociālās apdrošināšanas veidiem**(14) Personai, kura ir darba ņēmējs un vienlaikus saņem arī autoratlīdzību (autortiesību un blakustiesību atlīdzību), ir tiesības izvēlēties: vai nu no autoratlīdzības (autortiesību un blakustiesību atlīdzības) ienākuma neveikt sociālās apdrošināšanas obligātās iemaksas, vai no autoratlīdzības (autortiesību un blakustiesību atlīdzības) ienākuma veikt sociālās apdrošināšanas obligātās iemaksas atbilstoši pašnodarbinātajiem noteiktajai likmei un kārtībai. Šādu izvēli persona var izdarīt tikai vienu reizi par pārskata ceturksni līdz termiņam, kas pašnodarbinātajam noteikts obligāto iemaksu veikšanai. | 2.  6. pantā:izslēgt četrpadsmito daļu;  |  |  |  |  |
| (18) Persona, kas ir reģistrēta kā mikrouzņēmuma darbinieks un kas, gūstot vienu un to pašu ienākumu, vienlaikus atbilst citiem sociāli apdrošināmās personas statusiem, sociālajai apdrošināšanai ir pakļauta kā mikrouzņēmuma darbinieks. | papildināt pantu ar deviņpadsmito daļu šādā redakcijā:"(19) Mikrouzņēmuma darbinieks ir sociāli apdrošināms ar dienu, kad viņš ieguvis mikrouzņēmumu nodokli maksājošā mikrouzņēmuma darbinieka statusu." |  |  |  |  |
| **14.pants. Obligāto iemaksu objekts**  (5) Obligāto iemaksu objekta maksimālo apmēru un tā noteikšanas kārtību nosaka Ministru kabinets.(6) Brīvprātīgo apdrošināšanas iemaksu objektu, tā minimālo un maksimālo apmēru un noteikšanas kārtību nosaka Ministru kabinets. |  | **1** | **Deputāts I.Pimenovs**Papildināt likumprojektu ar jaunu pantu (par grozījumiem likuma 14. pantā “Obligāto iemaksu objekts”) šādā redakcijā:“14. pantā:izslēgt piekto daļu;izteikt sesto daļu šādā redakcijā:“(6) Brīvprātīgo apdrošināšanas iemaksu objektu, tā minimālo apmēru un noteikšanas kārtību nosaka Ministru kabinets.”” |  |  |
| **20.1 pants. Darba ienākumu un obligāto iemaksu apmēra precizēšana**(1) Darba devējs precizē darba ņēmēja darba ienākumus un obligātās iemaksas par iepriekšējo mēnesi pirms pārskata mēneša. | 3.  20.1 pantā:papildināt pantu ar 1.1 daļu šādā redakcijā:"(11) Darba devējam, kas ir mikrouzņēmumu nodokļa maksātājs, ir tiesības precizēt obligātās iemaksas par pārskata ceturksni mēneša laikā pēc dienas, kas noteikta kā mikrouzņēmumu nodokļa deklarācijas iesniegšanas diena."; |  |  |  |  |
| (2) Ja darba devējs nav precizējis darba ņēmēja darba ienākumus un obligātās iemaksas par iepriekšējo mēnesi pirms pārskata mēneša, darba devējam ir tiesības tās precizēt triju gadu laikā. Precizēšanas rezultātā darba ņēmēja darba ienākumi un obligātās iemaksas nedrīkst samazināties. Darba ņēmēja darba ienākumu un obligāto iemaksu precizēšana nemaina jau piešķirto sociālās apdrošināšanas pakalpojumu apmēru, izņemot valsts vecuma pensijas apmēru (tai skaitā priekšlaicīgi piešķirtās valsts vecuma pensijas apmēru). | papildināt pantu ar 2.1 daļu šādā redakcijā: "(21) Ja darba devējs, kas ir mikrouzņēmumu nodokļa maksātājs, nav precizējis obligātās iemaksas šā panta 1.1 daļā noteiktajā termiņā, tam ir tiesības iemaksas precizēt triju gadu laikā ar noteikumu, ka obligātās iemaksas netiek samazinātas. Mikrouzņēmuma darbinieka obligāto iemaksu precizēšana nemaina jau piešķirto sociālās apdrošināšanas pakalpojumu apmēru, izņemot valsts vecuma pensijas apmēru (tai skaitā priekšlaicīgi piešķirtās valsts vecuma pensijas apmēru)." |  |  |  |  |
| **20.2 pants. Obligāto iemaksu apmēra noteikšana un veikšana no darba devēja vai ar darba devēju likuma "Par uzņēmumu ienākuma nodokli" izpratnē saistīta uzņēmuma piešķirto akciju pirkuma tiesību īstenošanas ienākuma darba ņēmējiem, ar kuriem ir izbeigtas darba attiecības**(1) Ienākums, kas gūts, īstenojot akciju pirkuma tiesības, kuras darba ņēmējam piešķīris darba devējs vai ar darba devēju saistīts uzņēmums likuma "Par uzņēmuma ienākuma nodokli" izpratnē, ja darba ņēmējs akciju pirkuma tiesību īstenošanas dienā ir izbeidzis darba attiecības ar darba devēju, attiecināms uz taksācijas periodu, kurā tika izbeigtas darba attiecības.(2) Darba devējs aprēķina obligātās iemaksas par katru darba ņēmēju, ar kuru ir izbeigtas darba attiecības un kuram sākotnēji tika piešķirtas akciju pirkuma tiesības, likuma "Par iedzīvotāju ienākuma nodokli" [8.panta](http://likumi.lv/ta/id/56880-par-iedzivotaju-ienakuma-nodokli#p8) 2.5 daļā noteikto ar iedzīvotāju ienākuma nodokli apliekamo ienākumu reizinot ar obligāto iemaksu likmi, kāda darba ņēmējam, ar kuru ir izbeigtas darba attiecības, bija piemērojama darba attiecību pastāvēšanas pēdējā mēnesī.(3) Darba devējs obligātās iemaksas (gan darba devēja, gan darba ņēmēja daļu) veic pilnā apmērā no saviem līdzekļiem.(4) Darba devējs iemaksā speciālā budžeta kontā obligātās iemaksas par katru darba ņēmēju, ar kuru ir izbeigtas darba attiecības un kuram sākotnēji tika piešķirtas akciju pirkuma tiesības, Valsts ieņēmumu dienesta izsniegtajā paziņojumā norādītajā nākamajā termiņā pēc tam, kad gūts ienākums no akciju pirkuma tiesību īstenošanas.(5) Darba devējam ir pienākums līdz obligāto iemaksu veikšanai noteiktajam termiņam atbilstoši šā likuma 20.1 pantam precizēt darba ienākumu un obligāto iemaksu apmēru darba ņēmējiem, ar kuriem ir izbeigtas darba attiecības, un Ministru kabineta noteiktajā kārtībā iesniegt Valsts ieņēmumu dienestam ziņojumu par obligāto iemaksu objektu un obligātajām iemaksām no šo darba ņēmēju ienākumiem, kas gūti pārskata mēnesī, īstenojot piešķirtās akciju pirkuma tiesības un atsavinot šīs tiesības. | 4. Papildināt likumu ar 20.3 pantu šādā redakcijā:"**20.3pants. Darba ņēmēja un darba devēja minimālais pārskata mēneša obligāto iemaksu objekts, tā noteikšana un obligāto iemaksu veikšana**(1) Minimālais pārskata mēneša obligāto iemaksu objekts ir Ministru kabineta noteiktā minimālā mēneša darba alga.(2) Ja aprēķinātais obligāto iemaksu objekts ir mazāks par Ministru kabineta noteikto minimālo mēneša darba algu, obligātās iemaksas no starpības starp Ministru kabineta noteiktās minimālās mēneša darba algas apmēru un atbilstoši šā likuma 14. panta pirmajai daļai aprēķināto obligāto iemaksu objektu aprēķina un no saviem līdzekļiem veic darba devējs, izņemot darba devēju – mikrouzņēmumu nodokļa maksātāju. Darba devējs obligāto iemaksu starpību aprēķina, ievērojot šā likuma 20. panta pirmajā, otrajā, trešajā un ceturtajā daļā noteikto. Aprēķināto starpību pilnā apmērā darba devējs no saviem līdzekļiem iemaksā šā likuma 21. panta pirmajā daļā noteiktajā termiņā.(3) Minimālās obligātās iemaksas veic tas darba devējs, kuram ir iesniegta algas nodokļu grāmatiņa vai kuram Valsts ieņēmumu dienests paziņojis par pienākumu veikt minimālās obligātās iemaksas par darba ņēmēju.(4) Ja šā panta trešajā un piektajā daļā minētajā gadījumā Valsts sociālās apdrošināšanas aģentūra par pārskata mēnesi konstatē darba devējam, izņemot darba devēju – mikrouzņēmumu nodokļa maksātāju, obligāto iemaksu pārmaksas, kuras nav izmantotas piešķirtā vai pārrēķinātā pakalpojuma aprēķinā, Valsts sociālās apdrošināšanas aģentūra aprēķina pārmaksātās obligātās iemaksas un atmaksā tās Ministru kabineta noteiktajā kārtībā. (5) Ja algas nodokļa grāmatiņa nav iesniegta nevienam darba devējam, Valsts ieņēmumu dienests vienas darba dienas laikā Valsts ieņēmumu dienesta elektroniskās deklarēšanas sistēmā informē to darba devēju, kurš pirmais ir iesniedzis ziņas par darba ņēmēja statusa iegūšanu, par pienākumu veikt minimālās obligātās iemaksas. (6) Ja darba ņēmējs kļūst par mikrouzņēmuma darbinieku, Valsts ieņēmumu dienests vienas darba dienas laikā Valsts ieņēmumu dienesta elektroniskās deklarēšanas sistēmā paziņo darba devējam, kas nodokļus maksā vispārējā režīmā, ka obligātās iemaksas veicamas no objekta, kas noteikts šā likuma 14. panta pirmajā daļā. |  |  |  |  |
|  | (7) Obligāto iemaksu objekts par katru mikrouzņēmuma darbinieku nav mazāks par Ministru kabineta noteiktās minimālās mēneša darba algas apmēru, kas reizināts ar šā likuma 18. pantā noteikto obligāto iemaksu likmi, kāda piemērojama darba ņēmējam un darba devējam. Obligātās iemaksas mikrouzņēmuma darbiniekam aprēķina, ievērojot šā likuma 20. panta pirmajā, otrajā, trešajā un ceturtajā daļā noteikto.(8) Obligāto iemaksu objekts par katru šā panta desmitajā daļā minēto mikrouzņēmuma darbinieku nav mazāks par pusi no Ministru kabineta noteiktās minimālās mēneša darba algas apmēra, kas reizināts ar šā likuma 18. pantā noteikto obligāto iemaksu likmi, kāda piemērojama darba ņēmējam un darba devējam.  | **2****3** | **Deputāts I.Parādnieks**Papildināt likumprojekta 20.3 panta septīto daļu ar jaunu teikumu:“Ja mikrouzņēmuma darbinieks ir nodarbināts citā uzņēmumā, tad obligāto iemaksu objekts par šo mikrouzņēmuma darbinieku ir samazināms 50% apmērā.”**Labklājības ministrijas parlamentārais sekretārs R.Uzulnieks**Likumprojekta 4.pantā, ar ko paredzēts papildināt likumu ar 20.3 pantu, izteikt septīto un astoto daļu šādā redakcijā: “(7) Obligāto iemaksu objekts par katru mikrouzņēmuma darbinieku nav mazāks par Ministru kabineta noteiktās minimālās mēneša darba algas apmēru. Obligātās iemaksas mikrouzņēmuma darbiniekam aprēķina, piemērojot šā likuma 18.pantā noteikto obligāto iemaksu likmi, kāda noteikta darba ņēmējam un darba devējam.(8) Obligāto iemaksu objekts par katru šā panta desmitajā daļā minēto mikrouzņēmuma darbinieku nav mazāks par pusi no Ministru kabineta noteiktās minimālās mēneša darba algas apmēra. Obligātās iemaksas mikrouzņēmuma darbiniekam aprēķina, piemērojot šā likuma 18.pantā noteikto obligāto iemaksu likmi, kāda noteikta darba ņēmējam un darba devējam.” |  |  |
|  | (9) Darba devējs, kas ir mikrouzņēmumu nodokļa maksātājs, obligātās iemaksas (gan darba devēja, gan darba ņēmēja daļu) no saviem līdzekļiem par katru mikrouzņēmuma darbinieku veic līdz ceturksnim sekojošā mēneša piecpadsmitajam datumam. |  |  |  |  |
|  | (10) Ja darba devēja un darba ņēmēja aprēķinātais obligāto iemaksu objekts ir mazāks par Ministru kabineta noteikto minimālo mēneša darba algas apmēru, darba devējam ir tiesības veikt obligātās iemaksas no šā likuma 14. panta pirmajā daļā noteiktā iemaksu objekta par šādām personām:1) notiesāto, kas tiek nodarbināts brīvības atņemšanas soda izciešanas laikā;2) personu, kas ir sasniegusi valsts vecuma pensijas piešķiršanai nepieciešamo vispārējo vecumu;3) personu, kurai līdz valsts vecuma pensijas piešķiršanai vispārējā vecuma sasniegšanai ir palikuši pieci gadi vai mazāk un persona pirms darba ņēmēja statusa iegūšanas vismaz 12 mēnešus nav bijusi darba ņēmēja vai pašnodarbinātā statusā;4) personām ar I un II grupas invaliditāti;5) pirmos trīs mēnešus par personu, kas pirmreizēji kļūst par darba ņēmēju;6) personām līdz 24 gadu vecumam, kuras mācās vispārējās, profesionālās, augstākās vai speciālās izglītības iestādē, izņemot laiku, kad persona ir pārtraukusi mācības vai studijas. | **4****5****6** | **Juridiskais birojs**Ierosinām likumprojekta 4.pantā (likuma 20.3 panta desmitās daļas 2.punktā) aizstāt vārdus „valsts vecuma pensijas piešķiršanai nepieciešamo vispārējo vecumu” ar vārdiem „vecumu, kas dod tiesības saņemt valsts vecuma pensiju”.**Juridiskais birojs**Ierosinām likumprojekta 4.pantā (likuma 20.3 panta desmitās daļas 3.punktā) aizstāt vārdus „valsts vecuma pensijas piešķiršanai vispārējā vecuma sasniegšanai” ar vārdiem „tā vecuma sasniegšanai, kas dod tiesības saņemt valsts vecuma pensiju’’.**Deputāts I.Parādnieks**Izslēgt no likumprojekta 20.3 panta desmitās daļas 6.punkta vārdus un skaitli “līdz 24 gadu vecumam”;[[1]](#endnote-1) |  |  |
|  |  | **7** | **Deputāts I.Parādnieks**Papildināt likumprojekta 20.3 panta desmito daļu ar 7., 8., 9., 10., 11., 12.punktu šādā redakcijā:“7) bērni vecumā līdz 18 gadiem;8) personas, kurām ir bērns vecumā līdz 3 gadiem;9) personas, kurām ir vismaz 3 bērni, no kuriem vismaz viens ir jaunāks par 8 gadiem;10) personas, kurām ir vismaz 5 bērni vecumā līdz 18 gadiem;11) personas, kuras saņem bērna invalīda kopšanas pabalstu;12) personas, kuras saņem atlīdzību par audžuģimenes pienākumu pildīšanu vai atlīdzību par aizbildņa pienākumu pildīšanu.”[[2]](#endnote-2) |  |  |
|  |  (11) Šajā pantā noteikto minimālo mēneša obligāto iemaksu objektu piemēro proporcionāli tām pārskata mēneša kalendāra dienām, kurās persona ir darba ņēmējs. (12) Šajā pantā noteikto minimālo obligāto iemaksu objektu nepiemēro proporcionāli par tām taksācijas gada kalendāra dienām, kurās darba ņēmējs atrodas bērna kopšanas atvaļinājumā, kurās darba ņēmējam (bērna tēvam) ir piešķirts atvaļinājums sakarā ar bērna piedzimšanu, kurās darba ņēmējs atrodas atvaļinājumā bez darba algas saglabāšanas, kas piešķirts darba ņēmējam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns, kā arī pārejošas darbnespējas, grūtniecības un dzemdību atvaļinājuma kalendāra dienām, par kurām maksātājam ir izsniegta darbnespējas lapa "B", atvaļinājumā bez darba algas saglabāšanas, kas piešķirts vecākam, kura aprūpē ir bērns līdz trīs gadu vecumam, vai atvaļinājumā bez darba algas saglabāšanas personai, kura iegūst augstāko izglītību pilna laika studiju programmā.(13) Šajā pantā noteikto obligāto iemaksu objektu nepiemēro sezonas laukstrādnieku ienākuma nodokļa maksātājiem, iekšzemes darba ņēmējam pie darba devēja ārvalstnieka un ārvalstu darba ņēmējam pie darba devēja ārvalstnieka." |  |  |  |  |
| **21.1 pants. Pārmaksāto iemaksu atmaksāšana**(1) Kalendāra gada laikā pārmaksātās iemaksas triju mēnešu laikā pēc kalendāra gada beigām aprēķina Valsts sociālās apdrošināšanas aģentūra Ministru kabineta noteiktajā kārtībā.(2) Sociāli apdrošināto personu pārmaksātās iemaksas atmaksā Valsts sociālās apdrošināšanas aģentūra Ministru kabineta noteiktajā kārtībā.(3) Pārmaksātās iemaksas, kuru apmērs nesasniedz valstī noteikto minimālo darba algu, tiek uzkrātas un atmaksātas pēc tā kalendāra gada beigām, kurā tās sasniedz vai pārsniedz valstī noteikto minimālo darba algu.(4) Katra darba devēja pārmaksātās obligātās iemaksas Valsts ieņēmumu dienests novirza citu nodokļu parādu segšanai, ja tādi ir, vai ieskaita nākamo periodu maksājumos, vai pēc darba devēja pieprasījuma atmaksā. | 5. Papildināt likumu ar 21.2 pantu šādā redakcijā:"**21.2pants. Obligāto iemaksu objekts, kas pārsniedz obligāto iemaksu maksimālo apmēru**(1) Obligāto iemaksu objekts, kas pārsniedz šā likuma 14. panta piektajā daļā noteikto obligāto iemaksu objekta maksimālo apmēru, ir solidaritātes nodokļa objekts.(2) Veiktās obligātās iemaksas no šā panta pirmajā daļā noteiktā objekta tiek novirzītas solidaritātes nodoklim.(3) Kārtību, kādā Valsts sociālās apdrošināšanas aģentūra uzskaita, aprēķina un ieskaita solidaritātes nodokli valsts pamatbudžetā, nosaka Ministru kabinets." |  |  |  |  |
| **23.pants. Ziņojums par obligātajām iemaksām**(12) Sezonas laukstrādnieku ienākuma izmaksātājam (darba devējam) ir pienākums piecu darbdienu laikā pēc ienākuma gūšanas mēneša pēdējās dienas iesniegt Valsts ieņēmumu dienestam darba devēja ziņojumu par sezonas laukstrādnieku ienākuma nodokļa maksātāja ienākumu un aprēķināto sezonas laukstrādnieku ienākuma nodokli pārskata mēnesī. Kārtību, kādā sezonas laukstrādnieku ienākuma izmaksātājs (darba devējs) iesniedz Valsts ieņēmumu dienestam darba devēja ziņojumu, nosaka Ministru kabinets. | 6. Papildināt 23. pantu ar 1.3 daļu šādā redakcijā:"(13) Darba devējam – mikrouzņēmumu nodokļa maksātājam – ir pienākums Ministru kabineta noteiktajā kārtībā līdz ceturksnim sekojošā mēneša piecpadsmitajam datumam iesniegt Valsts ieņēmumu dienestā mikrouzņēmumu nodokļa deklarāciju par obligātajām iemaksām." |  |  |  |  |
| **Pārejas noteikumi** | 7. Papildināt pārejas noteikumus ar 53., 54. un 55. punktu šādā redakcijā:"53. Par periodu līdz 2016. gada 31. decembrim atbilstoši aprēķinātajai obligāto iemaksu summai aģentūra aprēķina katram mikrouzņēmumu darbiniekam obligāto iemaksu objektu par pilnu kalendāra mēnesi (izņemot gadījumu, ja mikrouzņēmumu nodokli maksājošā mikrouzņēmuma darbinieks sāk vai beidz strādāt mikrouzņēmumā) proporcionāli mikrouzņēmumu nodokļa deklarācijā norādītajam darbinieku skaitam katrā mēnesī un to faktiskajiem ienākumiem, piemērojot obligāto iemaksu likmi, kāda noteikta attiecīgi darbiniekam, kurš ir apdrošināts atbilstoši visiem sociālās apdrošināšanas veidiem, darbiniekam, kurš sasniedzis vecumu, kas dod tiesības saņemt valsts vecuma pensiju, vai kuram valsts vecuma pensija ir piešķirta (tai skaitā priekšlaicīgi), un darbiniekam, kurš ir izdienas pensijas saņēmējs vai persona ar invaliditāti – valsts speciālās pensijas saņēmējs. Aprēķināto obligāto iemaksu objektu noapaļo līdz *euro* un centiem, atmetot 0,49 centus un mazāk un noapaļojot līdz centam 0,50 centus un vairāk.54.  2017. gadā minimālo obligāto iemaksu objekts par personām, kas noteiktas šā likuma 20.3 panta pirmajā, otrajā un septītajā daļā, ir 3/4 no Ministru kabineta noteiktās minimālās mēneša darba algas apmēra, savukārt par personām, kas noteiktas šā likuma 20.3 panta astotajā daļā, ir 3/8 no Ministru kabineta noteiktās minimālās mēneša darba algas apmēra.55. Ministru kabinets izvērtē šā likuma 20.3 panta piemērošanas rezultātus attiecībā uz to darba ņēmēju sociālās apdrošināšanas pakalpojumu apmēru, par kuriem tiek veiktas obligātās iemaksas no minimālā obligāto iemaksu objekta, un līdz 2019. gada 1. oktobrim iesniedz ziņojumu Saeimai." | **8** | **Juridiskais birojs**Ierosinām likumprojekta 7.pantā:aizstāt ievaddaļā vārdu un skaitli „un 55.” ar skaitļiem un vārdu „55. un 56.”; |  |  |
|  |  | **9** | **Juridiskais birojs**papildināt ar 56.punktu šādā redakcijā:„56. Šā likuma 5.panta 3.² daļa, grozījums 5.pantā par sestās daļas izslēgšanu, grozījums 6.pantā par četrpadsmitās daļas izslēgšanu, 6.panta deviņpadsmitā daļa, 20. 1 panta 1.1 un 2.1 daļa, 20.³ pants, 23.panta 1.³ daļa, pārejas noteikumu 53., 54. un 55.punkts stājas spēkā 2017.gada 1.janvārī.”. |  |  |
|  | Likums stājas spēkā 2016. gada 1. janvārī.  |  |  |  |  |
|  | Likuma 1., 2., 3., 4., 6. un 7. pants stājas spēkā 2017. gada 1. janvārī. | **10** | **Juridiskais birojs**Izslēgt vārdus “Likuma 1.,2.,3.,4.,6. un 7.pants stājas spēkā 2017.gada 1.janvārī.”. |  |  |

1. **Deputāts I.Parādnieks**

*6.priekšlikuma pamatojums. Likumprojekta 20.³ panta desmitās daļas 6.punktā ir noteikts, ka minimālais obligāto iemaksu objekts nav attiecināms uz personām līdz 24 gadu vecumam, kuras mācās vispārējās, profesionālās, augstākās vai speciālās izglītības iestādē. Taču, ņemot vērā, ka Latvijā nepastāv vecuma ierobežojums, līdz kurām personas drīkst mācīties vispārējās, profesionālās, augstākās vai speciālās izglītības iestādēs, un to, ka šajā gadījumā nav skartas trešo personu nodrošināmās bērnu un jauniešu sociālās garantijas (uzturlīdzekļi, apgādnieka zaudējuma pensija), kā arī to, ka pilna laika mācības vispārējās, profesionālās, augstākās vai speciālās izglītības iestādē ne vienmēr ir savienojamas ar pilna laika darbu, bet iespēja strādāt nepilnu darba laiku ir ļoti vēlama ne tikai no personas finanšu nodrošinājuma, bet arī no pieredzes gūšanas un karjeras attīstības skatpunkta, vecuma ierobežojums likumprojekta 20.³ panta desmitās daļas 6.punktā nav uzskatāms par pamatotu. Turklāt, vecuma ierobežojums būtu pretrunā ar Nacionālā attīstības plāna 2014 - 2020.gadam 33.punktā noteikto, ka iespēju iegūt augstāku kvalifikāciju ceļā uz labāku darbu izmanto arī par 24 gadiem vecākas personas, tai skaitā arī cilvēki pusmūžā. Šāda iespēja jārada ikvienam, kas ir apņēmies paaugstināt kvalifikāciju.* [↑](#endnote-ref-1)
2. **Deputāts I.Parādnieks**

*7.priekšlikuma pamatojums. 20.³ panta desmitā daļa nosaka darbinieku kategorijas, uz kurām, ņemot vērā objektīvus iemeslus, kas var ierobežot personu iespējas strādāt pilnu darba laiku, nav attiecināms minimālais obligāto iemaksu objekts. 20.³ panta desmitajā daļā nav ietvertas vairākas iedzīvotāju kategorijas, kuras objektīvu iemeslu dēļ ne vienmēr var strādāt pilnu darba laiku. Tomēr no darbspēju attīstīšanas, darbspēju uzturēšanas, darba motivācijas pārmantojamības, personas karjeras attīstības, darba vietas saglabāšanas un sabiedrības kopējā labuma skatpunkta ir ļoti vērtīgi, ja šīs personas turpina darbu vismaz uz nepilnu darba laiku. Ņemot vērā minēto, kā arī to, ka minimālās sociālās iemaksas attiecināšana uz šīm grupām var būtiski ierobežot pie tām piederošo personu nodarbinātību, likumprojekta 20.³ pants ir papildināms ar vairākām iedzīvotāju kategorijām, kuras objektīvu iemeslu dēļ ne vienmēr var strādāt pilnu darba laiku* [↑](#endnote-ref-2)